REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

OIB: 37279932922

IBAN: HR9023600001809700008

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA ZA RAZDOBLJE**

**OD 01. SIJEČNJA DO 31. PROSINCA 2020. GODINE**

Podaci u kunama

***Bilješka broj 1:***

Na temelju članka 39. Zakona o proračunu (Narodne novine br. 87/08) te članka 18. Statuta Općine Dubrava (Glasnik Zagrebačke županije broj 20/09, 6/10 i 9/13) Općinsko vijeće Općine Dubrava donijelo je svoj temeljni financijski akt Proračun za 2020. godinu dana 18.12.2019. godine, I. Izmjena proračuna donijeta je 17.09.2020. i II. Izmjena Proračuna 21.12.2020. godine.

Drugim izmjenama i dopunama Proračuna Općine Dubrava za 2020. godinu ukupni prihodi planirani su 27.625.840 kuna i ukupni rashodi 27.625.840 kuna.

U izvještajnom razdoblju ostvareni ukupni prihodi su realizirani u iznosu 20.433.922 kuna (AOP 629) što je 73% prihoda Proračuna.

Ukupni prihodi sastoje se od prihoda poslovanja u iznosu 16.948.819 kuna (AOP 001) koji su veći za 33% u odnosu na prethodnu godinu; prihoda od prodaje nefinancijske imovine u iznosu 30.597 kuna (AOP 289) što je ja 15% veće od prethodne godine i primitaka od financijske imovine i zaduživanja 3.454.506 kuna (AOP 410). Ukupni rashodi u 2020. godini iznose 21.068.640 kunu (AOP 630) i ostvaruju udio od 76% u rashodima Proračuna. Rezultat razdoblja je manjak od 634.718 kuna.

Višak prihoda raspoloživ u sljedećem razdoblju iznosi 766.878 i sadrži Višak prenesenih prihoda iz 2019. godine koji iznosi 1.401.596 kuna umanjen za manjak iz 2020. godine od 1.409.882 kune .

U Općini Dubrava na dan 31.12.2020. godine u stalnom radnom odnosu je bilo zaposleno 13.

***Bilješka broj 2:***

Dječji vrtić Dubrava je proračunski korisnik Općine Dubrava u kojem je na dan 31.12.2020. bilo zaposleno 13 radnika.

Općina Dubrava je u 2020. godini za financiranje Dječjeg vrtića Dubrava izdvojila 1.016.393 kuna AOP 234 obrasca PR-RAS.

***Bilješka broj 3:***

Ukupne prihode općine Dubrava čine prihodi poslovanja u iznosu od 16.948.819 kuna AOP 001 koji su za 33% viši od realiziranih prihoda u 2019. godini zbog više ostvarenih pomoći iz županijskog i državnog proračuna te sredstava iz EU, prihodi od nefinancijske imovine u iznosu 30.597 kuna AOP 289 PR-RAS obrasca što je za 15% više od prihoda nefinancijske imovine u 2019. godini. Prihodi od nefinancijske imovine su veći od prethodne godine iz razloga povećanog intenziteta naplate zemljišta u zakupu te od prodanih stanova.

U 2020. godini na ime tekućih i kapitalnih pomoći iz Državnog proračuna ostvaren je prihod od 3.409.952 kuna i iz Županijskog proračuna 1.432.341 kuna što je sveukupno 4.842.293 kuna AOP 045. Tekuće i kapitalne pomoći iz Državnog i Županijskog proračuna veće su za 190% od ostvarenih pomoći u 2019. godini zbog ostvarenih prihoda iz EU za izgradnju Kulturnog centra u Dubravi te većeg broja financiranih kapitalnih projekata od strane Zagrebačke županije.

Ostvarene pomoći odnose se na sljedeće:

|  |  |
| --- | --- |
| **TEKUĆE I KAPITALNE POTPORE IZ DRŽAVNOG PRORAČUNA** | **OSTVARENO** |
| Državni proračun – kompenzacijske mjere **P045.1** | 413.565 |
| Državni proračun – Projekt za mlade Ministarstva demografije **P046** | 75.000 |
| Državni proračun – Projekt razvoja predškolskog obrazovanja **P046** | 275.000 |
| Državni proračun – elementarne nepogode **P047** | 33.795 |
| Kapitalni projekt – Kulturni centar financiran od APPRRR **P048** | 2.612.592 |
| **UKUPNO POMOĆI IZ DRŽAVNOG PRORAČUNA** | **3.409.952** |
|  | |
| **TEKUĆE I KAPITALNE POTPORE IZ ŽUPANIJSKOG PRORAČUNA** | **OSTVARENO** |
| Županijski proračun – za ogrijev **P054** | 32.550 |
| Županijski proračun – za prometnice **P055** | 250.000 |
| Županijski proračun – za izbore **P056** | 179.812 |
| Županijski proračun – kontrola populacije napuštenih pasa **P057** | 7.611\* |
| Županijski proračun – sufinanciranje izgradnje reciklažnog dvorišta **P057** | 300.000 |
| Županijski proračun – sufinanciranje predškolskog odgoja **P057** | 259.200 |
| Županijski proračun – obnova društvenog doma Marinkovac **P057** | 250.000 |
| Županijski proračun – projektna dokumentacija dom Graberec **P057** | 70.000 |
| Županijski proračun – širokopojasni Internet **P058** | 10.378 |
| Županijski proračun – Smart Green ring **P059** | 80.000 |
| **UKUPNO POMOĆI IZ ŽUPANIJSKOG PRORAČUNA** | **1.432.341** |

Zbog nedovoljne zainteresiranosti stanovništva za sterilizaciju pasa do 30.12.2020. godine Općina Dubrava sufinancirala je samo s iznosom od 400 kuna te je iznos od 7.211 kunu 2021. godine potrebno vratiti u proračun Zagrebačke županije.

***Bilješka broj 4:***

Rashode poslovanja čine rashodi skupine 3 i to:

* za zaposlene 1.341.043 kn AOP 149 (veće za 6% od 2019 zbog povećanog broja zaposlenih),
* materijalni rashodi 4.680.149 kn AOP 160 (manje za 34% najvećim dijelom zbog smanjenih tekućih i investicijskih održavanja domova),
* financijski rashodi 76.649 kn AOP 193 (manje za 28% od 2019. godine zbog nižih kamata na primljene kredite te nižih troškova bankarskih usluga),
* subvencije 91.500 kn AOP 212 (veće za 17% od 2019. godine i u potpunosti se odnose na interventne potpore dodijeljene poduzetnicima kojima je onemogućen rad zbog Covid-19 situacije)
* pomoći unutar općeg proračuna 1.246.471 AOP 221 (skoro pa identičan iznos kao i prethodne godine),
* naknade građanima i kućanstvima 534.030 kn AOP 246 (veće za 3% od 2019 zbog povećanih naknada građanima u novcu)
* ostali rashodi 1.038.863 kn AOP 257 (za 23% manje nego u 2019. godini zbog manjih tekućih i kapitalnih donacija udrugama, Športskoj zajednici i Vatrogasnoj zajednici),

sveukupno 9.011.705 kuna AOP 148.

Rashodi skupine 4 iznose 8.569.571 kn AOP 341 a čine ih rashodi za nabavu nefinancijske imovine i to za nabavu i izgradnju proizvedene dugotrajne imovine (objekti i oprema) 7.353.859 kn AOP 354 (za 33% više nego u 2019. godini zbog izgradnje šumske ceste i reciklažnog dvorišta) te rashodi za dodatna ulaganja na nefinancijskoj imovini 1.117.649 kn AOP 393 (za 165% više nego u 2019. godini zbog dodatnih ulaganja na građevinskim objektima)

***Bilješka broj 5:***

U PR-RAS Račun 37-Naknade građanima i kućanstvima u novcu AOP 246 534.030 iskazani su i sljedeći izvršeni rashodi:

1. Naknade majkama rodiljama **82.000**
2. Ogrijev **32.550**
3. Sufinanciranje cijene prijevoza učenika **53.700**
4. Darovi djeci **8.859**
5. Stipendije učenicima **123.400**
6. Naknade studentima **77.700**
7. Božićnice umirovljenicima **118.050**
8. Jednokratne novčane pomoći  **23.900**
9. Ostale naknade iz proračuna u naravi **13.871**

***Bilješka broj 6:***

U PR-RAS račun 38 – ostali rashodi na AOP 257 iskazani su za tekuće i kapitalne donacije u iznosu 1.038.863 kune i odnose se na sljedeće donacije:

1. Političke stranke **30.000**
2. Češka beseda  **5.000**
3. Vatrogasna zajednica **440.000**
4. Udruga umirovljenika **2.500**
5. Udruga „Štagalj“ **1.250**
6. Blok umirovljenika **2.500**
7. Crveni križ Vrbovec **67.574**
8. Udruga žena oboljelih od raka dojke **3.000**
9. Udruga žena općine Dubrava  **5.000**
10. Kulturna udruga sv. Martin **2.500**
11. Športska zajednica **250.000**
12. HČZ i HDDR  **2.000**
13. Udruga za autizam **2.500**
14. Udruga Vrba **2.500**
15. Pokroviteljstva i sponzorstva po odluci načelnika  **8.850**
16. Lovačko društvo Golub **15.000**
17. Lovačko društvo Sokol **15.000**
18. Župa sv. Margarete **50.000**
19. NK Croatia Nova Kapela **99.894**
20. Elementarne nepogode **33.795**

***Bilješka broj 7:***

U PR-RAS na računu 96, 97 AOP 409 iskazani su obračunati prihodi – nenaplaćeni u iznosu 2.059.380 kuna što je za 9% više nego u 2019. godini zbog nemogućnosti aktivne naplate potraživanja od građana radi socijalne osjetljivosti građana i poslovnih subjekata pogođenih krizom Covid-19.

***Bilješka broj 8:***

Višak prihoda za prijenos u iduće razdoblje iznosi 766.878 kn AOP 635 što je za 54% manje u odnosu na 2019. godinu iz razloga smanjenih prihoda u 2020. godini, prvenstveno zbog prihoda od APPRRR-a za izgradnju Kulturnog centra koji su bili za 830.000 kuna niži od sredstava dobivenih na natječaju.

**BILJEŠKE UZ BILANCU**

**NA DAN 31. PROSINCA 2020. GODINE**

Podaci u kunama

***Bilješka broj 1:***

U obrascu Bilanca AOP 001 – iskazana je imovina u iznosu 28.330.509 kn, a sastoji se od:

* Nefinancijske imovine AOP 002 **23.596.149 kn** (za 19% veća u odnosu na 2019. godinu zbog izgradnje reciklažnog dvorišta i šumske ceste)
* Neproizvedena dugotrajna imovina AOP 003 1.025.348 kn
* Proizvedena dugotrajna imovina AOP 007 22.350.318 kn
* Pohranjene vrijednosti AOP 046 161.483 kn
* Financijske imovine AOP 063 **4.734.360 kn** (skoro pa identičan iznos prethodnoj godini)
* Novac u banci i blagajni AOP 064 1.562.514 kn
* Potraživanja za uplaćene predujmove 150.250 kn
* Udio u glavnici AOP 129 849.100 kn
* Potraživanja za prihode poslovanja AOP 141 2.002.345 kn
* Potraživanja od prodaje nefin.imovine AOP 158 57.035 kn
* Rashodi budućih razdoblja AOP 164 113.116 kn

***Bilješka broj 2:***

U Bilanci na AOP 129 – Dionice i udjeli u glavnici – iskazana je vrijednost udjela 849.100 kn i to u trgovačkom društvu Komunalac d.o.o. iznos od 799.400 kn i u trgovačkom društvu Vodoopskrba i odvodnja Zagrebačke županije d.o.o. u iznosu 49.700 kn.

***Bilješka broj 3:***

Na dan 31.12.2020. Općina Dubrava ima iskazane obveze 4.096.393 kn (za 14% više nego u 2019. zbog nedospjele valute za plaćanje računa za nadzor građevinskih radova za šumsku cestu, dovoz kamena, izrada prijava na natječaj te drugog kruga isplata božićnica umirovljenicima zbog ograničenosti kretanja uzrokovanih pandemijom Covid-19 i to:

* Za rashode poslovanja AOP 170 398.137 kn
* Za nabavu nefinancijske imovine nedospjele AOP 181 243.750 kn
* Za primljeni kratkoročni kredit AOP 198 3.545.506 kn

***Bilješka broj 4:***

U 2020. godini Općina Dubrava se kratkoročno zadužila za financiranje radova izgradnje i opremanja reciklažnog dvorišta te izgradnje šumske ceste jer projekti su bili u fazi realizacije, a od Agencije za plaćanja u poljoprivredi, ribarstvu i ruralnom razvoju i Fonda za zaštitu okoliša i energetsku učinkovitost nisu primljena dobivena. Iznos zaduženja iznosio je 3.454.506 kuna.

***Bilješka broj 5:***

Na AOP 141 – Potraživanja za prihode poslovanja – u iznosu 2.002.345 kn (više za 11% u odnosu na 2019. godinu zbog smanjenih mogućnosti aktivne naplate potraživanja od građana radi socijalne osjetljivosti građana i poslovnih subjekata pogođenih krizom Covid-19.

* Potraživanja za lokalne poreze 244.089 kn
* Potraživanja za kom.naknadu 853.031 kn
* Potraživanja za zakup prostora 6.969 kn
* Potraživanja za nakn. za uređenje voda 339.555 kn
* Potraživanja za zakup poljopriv.zemljišta 75.072 kn
* Potraživanja za komunalni doprinos 20.420 kn
* Potraživanja za zakup jav.površina 7.216 kn
* Potraživanja za nak. za legalizaciju zgrada 25.755 kn
* Potraživanja za ukope 3.990 kn
* Potraživanje za grobnu naknadu 378.141 kn
* Potraživanja za kor.grob.mjesta i ukope 48.107 kn

***Bilješka broj 6:***

U Bilanci AOP 158 – Potraživanja za prihode od prodaje nefinancijske imovine u iznosu od 57.035 kuna iskazana su slijedeća potraživanja:

* Potraživanja za prihode od prodaje poljop.zemljišta 9.659 kn
* Potraživanja za prihode od prodaje stana 47.376 kn

***Bilješka broj 7:***

U Bilanci na AOP 250 – Izvanbilančni zapisi, iznos od 9.378.376 kuna odnose se na:

* Izdane zadužnice 6.534.507 kn
* Primljene zadužnice 2.826.350 kn
* Naknada sadržana u cijeni vode 17.519 kn

**BILJEŠKE UZ OBRAZAC RAS-FUNKCIJSKI**

Podaci u kunama

***Bilješka broj 1:***

Ostvareni ukupni rashodi u obrascu RAS-funkcijski iznose 16.564.884 kuna AOP 137.

Navedeni iznos čine ukupni rashodi iskazani u obrascu PR-RAS AOP 404 17.581.276 kn umanjeno za 1.016.393 kn koji se odnose na prijenose proračunskom korisniku Dječjem vrtiću Dubrava (367) AOP 234.

**BILJEŠKE UZ OBRAZAC PROMJENE U VRIJEDNOSTI**

**I OBUJMU IMOVINE I OBVEZA**

Podaci u kunama

***Bilješka broj 1:***

U Obrascu P-Vrio na AOP 003 promjene u vrijednosti imovine, u koloni iznos povećanja iskazana je vrijednost od 3 kune za uknjižbu 3 zemljišta prema rješenju o nasljeđivanju te iznos smanjenja 129.354 kunu koje se odnose na sitni inventar isknjižen iz poslovnih knjiga Općine Dubrava u korist proračunskog korisnika Dječjeg vrtića Dubrava. Promjene u vrijednosti financijske imovine AOP 010 u koloni povećanja iskazana je vrijednost 5 kuna koja se odnosi na pozitivne tečajne razlike i uskladu deviznog računa sa srednjim tečajem HNB-a na dan 31.12.2020, u koloni smanjena prikazan je iznos 5.691 kuna koje se odnose na uskladu analitike i glavne knjige za potraživanja za NUV.

U koloni povećanja na AOP 018 iskazana je vrijednost od 37.623 kuna u koloni povećanja i vrijednost od 16.756 kuna u koloni smanjenja. Povećanje se odnosi 36.225 kuna na prijenos vlasništva za spremnike spremnika za odvojeno prikupljanje otpada od Fonda za zaštitu okoliša i energetsku učinkovitost, a 1.398 kuna na potraživanja za višeplaćene doprinose po ispravku plaće s ozljedom na radu koja se odnosila na 2019. godinu. Smanjenja sa odnose 394 kune na smanjenje novca u blagajni vezano uz ispravak knjiženja izvoda iz 2019. godine i 1.987 kuna koja se odnose na otpis potraživanja komunalne naknade prema interventnim potporama za poduzetnike kojima je onemogućen rad uzrokovan pandemijom Covid-19.

**VIŠAK PRIHODA I PRIMITAKA IZ 2020. GODINE**

***Bilješka broj 1:***

Obrazac PR-RAS AOP 635 = 766.878 kuna

Odnose se na:

* Projekt za mlade 9.000 kn
* Kapitalne pomoći za prometnice 250.000 kn
* Neraspoređena sredstva 507.878 kn

Odgovorna osoba

Općinski načelnik:

Tomislav Okroša, v.r.